CELEX: C2006/281/46
Language: lv
Date: 2006-11-18 00:00:00
Title: Lieta T-166/01: Pirmās instances tiesas 2006. gada 19. septembra spriedums — Lucchini pret Komisiju (EOTK — Valsts atbalsti — Atbalsts videi — Itālijas atbalsts metalurģijas uzņēmumam Lucchini — Paredzētā atbalsta atļaujas atteikums — Piemērojamās tiesību normas — Paziņoto ieguldījumu pieņemamība attiecībā uz atbalstiem vides aizsardzībai — Nosacījumi atbalstu saderīgumam ar kopējo tirgu — Pamatojums)

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/28
            
         Pirmās instances tiesas 2006. gada 19. septembra spriedums — Lucchini pret Komisiju
   (Lieta T-166/01) (1)
   
   (EOTK - Valsts atbalsti - Atbalsts videi - Itālijas atbalsts metalurģijas uzņēmumam Lucchini - Paredzētā atbalsta atļaujas atteikums - Piemērojamās tiesību normas - Paziņoto ieguldījumu pieņemamība attiecībā uz atbalstiem vides aizsardzībai - Nosacījumi atbalstu saderīgumam ar kopējo tirgu - Pamatojums)
   (2006/C 281/46)
   Tiesvedības valoda — itāļu
   Lietas dalībnieki
   
      Prasītājs: Lucchini SpA, Brescia (Itālija) (pārstāvji — Dž. Vecoli [G. Vezzoli] un Dž. Beloti [G. Belotti], advokāti)
   
      Atbildētāja: Eiropas Kopienu Komisija (pārstāvji — F. Kreišics [V. Kreuschitz] un V. di Buči [V. Di Bucci])
   Priekšmets
   par prasību atcelt Komisijas 2000. gada 21. decembra Lēmuma 2001/466/EOTK (OV 2001, L 163, 24. lpp.) 1. pantu, jo tajā valsts atbalsts 13,5 miljardu ITL (EUR 6,98 miljoni) apmērā, ko Itālija bija paredzējusi piešķirt metalurģijas uzņēmumam Lucchini SpA, tiek atzīts par nesaderīgu ar kopējo tirgu
   Rezolutīvā daļa:
   
               1)
            
            
               1. pants Komisijas 2000. gada 21. decembra Lēmumā 2001/466/EOTK par valsts atbalstu, ko Itālijas iestādes ir paredzējušas piešķirt metalurģijas uzņēmumiem Lucchini SpA un Siderpotenza SpA, tiek atcelts tiktāl, ciktāl tajā ir ietvertas atbalsta, kas ir piešķirts Lucchini SpA un ir atzīts par nesaderīgu ar kopējo tirgu, summas 2,7 miljardu ITL apmērā (1,396 miljoni EUR) un 1,38 miljardu ITL (EUR 713 550) apmērā, kas atbilst Itālijas iestāžu paziņotajiem vides ieguldījumiem attiecīgi koksa iekārtās un ūdens un kanalizācijas tīklā;
            
         
               2)
            
            
               prasību pārējā daļā noraidīt;
            
         
               3)
            
            
               katrs lietas dalībnieks sedz pusi no tiesāšanās izdevumiem.
            
         
      (1)  OV C 289, 13.10.2001.